SET เปิดเช้าดิ่ง 21 จุด ตามตปท. หลังราคาน้ำมันร่วงหนัก-ปัจจัยสหรัฐฯกดดัน
SET เปิดเช้าดิ่ง 21 จุด ตามตปท. หลังราคาน้ำมันร่วงหนัก-ปัจจัยสหรัฐฯกดดัน โดยดัชนีตลาดหุ้นไทย ณ เวลา 10.00 น. อยู่ที่ 1,570.76 จุด ลบ 20.53 จุด หรือ 1.29% สูงสุดที่ 1,576.75 จุด ต่ำสุดที่ 1,569.96 จุด มูลค่าการซื้อขาย 2.58 พันล้านบาท
25 ธ.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,570.76 จุด ลบ 20.53 จุด หรือ 1.29% สูงสุดที่ 1,576.75 จุด ต่ำสุดที่ 1,569.96 จุด มูลค่าการซื้อขาย 2.58 พันล้านบาท
10 หุ้นกดดัชนี

ด้านนายเทิดศักดิ์ ทวีธีระธรรม ผู้ช่วยกรรมการผู้อำนวยการสายงานวิจัย บล.เอเซีย พลัส กล่าวว่า ตลาดหุ้นไทยเช้านี้คาดว่าจะปรับตัวลงทิศทางเดียวกับตลาดหุ้นในภูมิภาคเอเชียที่ส่วนใหญ่ปรับตัวลง ขณะที่หลายตลาดในภูมิภาคปิดทำการในวันนี้ด้วย โดยปัจจัยที่กดดันยังมาจากสหรัฐเป็นหลัก ไม่ว่าจะเรื่องทิศทางอัตราดอกเบี้ย, การปิดบางหน่วยงานภาครัฐฯของสหรัฐ รวมถึงประเด็นการปลดประธานธนาคารกลางสหรัฐ (เฟด) เป็นต้น
นอกจากนี้ ราคาน้ำมันก็ปรับตัวลงแรงมาก แต่วอลุ่มเทรดของตลาดโดยรวมคงจะยังบาง และคาดหวังจะได้แรงหนุนจากแรงซื้อของกองทุน LTF-RMF ซึ่งอาจทำให้ตลาดฯปรับตัวลงไม่มาก